Teks: SD adeknye Doel lagi ngadain petemuan. Gegara Enyak ame Babehnye berhalanga hadir dan Doel lagi kagak ade kerjaan, makanye die nyang ngewakilin si adeknye. Petemuannye lewat daring, makanye bise bari nyantai die di rume, tapi tetep ngedengerin bener-bener omongan pala kola adeknye biar kagak salah nyampein. Nyang die denger, Ujian Nasional taon enih bakal diapus. Adeknye, nyang ude kelas enem semester due, berarti kagak kudu ngikut enih ujian. Doel nyantae bae dengernye, cuman nyang bikin kaget ade beberape orang tue nyang ampe on mic buat nyampein protes mereka. Katenye, sayang bener baru diumumin deket-deket enih. Soalnye, kagak dikit orang tue nyang ude daptarin anaknye ke tempat les buat belajar materi-materi Ujian Nasional. Ude gitu, kalo mendadak ginih, kesannye jadi kagak ade kesempatan buat anak-anak nyang nilaenye kurang bagus dari kelas-kelas sebelonnye, buat mperbaikin nilaenye ntu. Doel mangut bae, sih. Untung si adeknye pinter, jadi kagak kudu ujug-ujug daptarin les buat Ujian Nasional doang.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi